ΓΡΑΠΤΗ ΕΡΩΤΗΣΗ E-3744/98

υποβολή: Ulla Sandbæk (EDD) προς την Επιτροπή

(11 Δεκεμβρίου 1998)

Θέμα: Υπάλληλοι της ΓΔ ΙΑ και της ΓΔ VIII για την εξέταση θεμάτων που σχετίζονται με τις γυναίκες και την ανάπτυξη

Η Επιτροπή έκανε δεκτή την ιδέα να ενταχθεί η διάσταση της ισότητας ευκαιριών μεταξύ ανδρών και γυναικών στο πλαίσιο των θεμάτων που σχετίζονται με τις γυναίκες και την ανάπτυξη. Πόσοι εργαζόμενοι προσελήφθησαν για το νέο τμήμα "κοινές υπηρεσίες" και στις ΓΔ IA και VIII, αντίστοιχα; Πρόκειται για προσωρινούς υπαλλήλους με σύμβαση ορισμένου χρόνου ή για μονίμους υπαλλήλους και, στη δεύτερη περίπτωση, ποιάς κατηγορίας (Α, Β ή Γ);

Η Επιτροπή έχει στη διάθεσή της ένα κονδύλιο για την κατάρτιση προσωπικού. Ποιό μέρος του κονδυλίου αυτού χρησιμοποιήθηκε μέχρι σήμερα για την κατάρτιση προσωπικού για την ίση μεταχείριση ανδρών και γυναικών; Έχει διαφυλαχθεί κάποιο μέρος του κονδυλίου αυτού για κατάρτιση τέτοιου είδους;

Απάντηση του κ. Liikanen εξ ονόματος της Επιτροπής

(11 Φεβρουαρίου 1999)

Από το 1996, η πολιτική της Επιτροπής όσον την ίση μεταχείριση των φύλων επιβάλλει στις γενικές διευθύνσεις την υποχρέωση να εντάσσουν στους τομείς δραστηριότητάς τους την διάσταση της ισότητας ευκαιριών μεταξύ ανδρών και γυναικών.

Όσον αφορά τις γενικές διευθύνσεις τις αρμόδιες για θέματα ανάπτυξης, η προτεραιότητα αυτή αντικατοπτρίζεται στα οργανογράμματά τους. Στην κοινή εξωτερική υπηρεσία RELEX, τα θέματα του φύλου υπάγονται στην αρμοδιότητα της διοικητικής μονάδας B.5. Στην ΓΔ VIII (Ανάπτυξη) και στη ΓΔ IB (Εξωτερικές σχέσεις: Νότια Μεσόγειος, Μέση Ανατολή, Λατινική Αμερική, Νότια και Νοτιοανατολική Ασία και συνεργασία Βορρά-Νότου), οι διοικητικές μονάδες είναι αρμόδιες για την ένταξη της διάστασης της ισότητας μεταξύ ανδρών και γυναικών στις αντίστοιχες γενικές διευθύνσεις τους.

Πάντως, η Επιτροπή έχει πλήρη συνείδηση του γεγονότος ότι - αν θέλουμε να είναι αποτελεσματικές - οι δραστηριότητες που φορούν την ίση μεταχείριση των δύο φύλων δεν μπορούν να αποτελούν αποκλειστικό αντικείμενο αυτών των δύο μονάδων. Για το λόγο αυτό, πολλοί άλλοι υπάλληλοι ασχολούνται επίσης με το θέμα αυτό κατά την καθημερινή τους εργασία. Στο πλαίσιο της σχετικής πολιτικής της, η Επιτροπή ενισχύει τις τακτικές ανταλλαγές πληροφοριών και εμπειριών που έχουν ήδη στον τομέα αυτό οι διάφορες γενικές διευθύνσεις. Σε 29 γενικές διευθύνσεις και οριζόντιες υπηρεσίες έχουν διορισθεί υπάλληλοι με συγκεκριμένες αρμοδιότητες για την ένταξη της διάστασης της ισότητας ευκαιριών μεταξύ ανδρών και γυναικών στις αντίστοιχες υπηρεσίες τους, οι οποίοι συμμετέχουν στην διυπηρεσιακή συνεργασία με στόχο την ανάπτυξη και τον έλεγχο της πολιτικής που εφαρμόζει η Επιτροπή στον τομέα αυτό. Η επικείμενη πρόσκληση υποβολής προσφορών για την κατάρτιση μέσων και ανώτερων διοικητικών στελεχών στην Επιτροπή θα προβλέπει συγκεκριμένη κατάρτιση των υπαλλήλων που θα αναφέρεται ειδικότερα στο θέμα της ισότητας των ευκαιριών μεταξύ ανδρών και γυναικών σε ό,τι αφορά την πλήρωση διευθυντικών θέσεων.

Επί του παρόντος, έχουν διοργανωθεί τρεις σειρές μαθημάτων στον τομέα αυτό, η τελευταία από τις οποίες απευθύνεται σε υπαλλήλους που είναι αρμόδιοι για θέματα ίσης μεταχείρισης ανδρών και γυναικών στην Επιτροπή και οι οποίοι είναι επιφορτισμένοι με την προώθηση της εν λόγω πολιτικής στα πλαίσια των γενικών διευθύνσεων. Περίπου 250 άτομα παρακολουθούν τα τρία μαθήματα αυτά διάρκειας 12 μηνών και των οποίων το κόστος καλύπτει το 8 % του προϋπολογισμού που προβλέπεται για τις δραστηριότητες κατάρτισης που διοργανώνονται σε κεντρικό επίπεδο.